Diari Oficial de la Generalitat Valenciana


Sumari del DOGV 3870, del 03-11-2000 (2000/8748)

Informació pública de l'alternativa tècnica del programa d'actuació integrada de la unitat d'execució única del sector Suzi-1 del sòl urbanitzable de Picassent.
----------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8748


Organisme emissor
:   Urbatrans 2000 Suzi, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única del sector Suzi-1 del sòl urbanitzable de Picassent. [2000/F8748]
  
La mercantil Urbatrans 2000 Suzi, SA, ha formulat l'alternativa tècnica del programa d'actuació integrada de la unitat d'execució única del sector Suzi-1 del sòl urbanitzable de Picassent, composta de memòria justificativa, modificació puntual del pla general, pla parcial i avantprojecte d'urbanització.
  
De conformitat amb l'article 48 de la Llei 6/1994, Reguladora de l'Activitat Urbanística, es sotmet a informació pública la dita documentació i es fa constar:
  
1. L'objecte de l'actuació és l'execució de les obres d'urbanització i el desenrotllament urbanístic de l'esmentada unitat d'execució, amb connexió a les xarxes existents.
  
2. La documentació està protocol·litzada en acta autoritzada pel notari de Picassent, Antonio Donderis Serón, carrer del Calvari, número 38, porta 1.
  
3. En data 11 d'octubre de 2000 s'ha depositat un exemplar complet de la documentació a l'Ajuntament de Picassent.
  
4. En aplicació de l'article 38, en relació amb els articles 54 i 55, de la Llei Reguladora de l'Activitat Urbanística, es sotmet a informació pública la modificació puntual del pla general per termini d'un mes comptador des de la publicació d'aquest anunci en el Diari Oficial de la Generalitat Valenciana.
  
Així mateix, i segons els articles 46.3 i 48 de la Llei Reguladora de l'Activitat Urbanística, es sotmeten a informació pública l'alternativa tècnica, el pla parcial i l'avantprojecte d'urbanització per termini de 20 dies comptadors des de la publicació d'aquest anunci en el Diari Oficial de la Generalitat Valenciana.
  
Durant els esmentats terminis, qualsevol persona podrà comparèixer a la dita notaria per a obtindre còpia de l'acta de protocol·lització de la documentació o sol·licitar que se li mostre aquesta.
  
Així mateix, es podrà consultar la documentació mencionada i l'expedient administratiu a l'Ajuntament de Picassent.
  
Durant els esmentats terminis d'informació pública es podran presentar a l'ajuntament tant al·legacions com, si és el cas, alternatives tècniques per a competir amb l'exposada al públic.
  
5. Durant els cinc dies següents a la finalització del termini de 20 dies d'informació pública de l'alternativa tècnica, es podran presentar en plica tancada davant l'Ajuntament de Picassent proposicions juridicoeconòmiques per a executar qualsevol de les alternatives formulades.
  
6. Finalitzat aquest segon termini, en la següent data hàbil tindrà lloc l'acte d'obertura de pliques en l'Ajuntament de Picassent.
  
Aquest anunci, d'acord amb l'article 59.4 de la Llei 30/1992, de 26 de novembre, serveix com a notificació als propietaris afectats que puguen ser desconeguts, se n'ignore el lloc de notificació, o bé intentada aquesta no s'haja pogut practicar, en particular als següents titulars per ser desconeguts o per no tindre domicili conegut.
  
1. Referència cadastral: polígon 15, parcel·la número 25; titular desconegut.
  
2. Referència cadastral: polígon 15, parcel·la número 211; titular: José Machancoses Pérez, domicili desconegut.
  
3. Referència cadastral: polígon 15, parcel·la número 232; titular: Joaquín Hernández Primo, domicili desconegut.